
Interetnikai kapcsolatok vizsgálata a Partiumi Keresztény Egyetem hallgatói körében

Kulcsszavak: etnicitás; kisebbség; értékek; etnonima; identitás
Munkámban az interetnikai viszonyok egyes részterületeit vizsgáltam a Partiumi Keresztény Egyetem hallgatói körében. A vizsgálatom tárgya egyrészt magában foglalja néhány kisebbségi csoporthoz kapcsolódó társadalmi távolságtartást. Másrészt a kutatás kiterjed etnonimák értékelésére, társadalmi csoportok besorolására, illetve az alanyok etnikai-kulturális identitásának a meghatározására. A kutatás feltáró-leíró jellegén túl az összefüggésvizsgálatok is fontos szerephez jutnak. A hipotéziseim az egyes társadalmi csoportokhoz való viszonyulásnak háttérváltozókkal, illetve kulturális értékekkel való kapcsolatára irányulnak. Kvantitatív kutatásom online kérdőíven alapszik. A mintavétel szubjektív. A célcsoport mérete körülbelül 800 fő. Csak a teljes kitöltéseket vettem figyelembe (N=103). Az eredményekből többek között azt tudtam meg, hogy a minta egésze magyar anyanyelvű és magyar etnikai identitású. A hazához való kötődés mértéke alacsony. Továbbá az alanyok a vizsgált csoportok közül a romákkal szemben a legelőítéletesebbek.



